Liberia
I Liberia na ny Repoblikan' i Liberia dia firenena ao Afrika Andrefana izay manana morontsiraka ao amin' ny Ranomasimbe Atlantika, sady manana velaran-tany mirefy 99 067 km². I Monrovia no renivohiny, miray sisin-tany ao avaratra-andrefana amin' i Siera Leôna, ao avaratra amin' i Ginea ary ao atsinanana amin' i Kôtidivoara, i Atlantika no mamaritra azy avy avy ao atsimo-atsimo-atsinanana sy andrefana-atsimo-andrefana. Nisy mponina miisa 4 299 944 i Liberia tamin' ny taona 2016. Atao hoe Liberiana ny vahoakan' io firenena io. 

Manana morontsiraka mirefy 600 km any ho any ao amin' ny Ranomasimbe Atlantika i Liberia. Mifandimby eny amin' ny morontsiraka ny tany lemaka misy fambolena sy ny alan-tany orana. Ny any afovoan' ny tany dia anjakan' ny lembalemba sy alan-jana-pehintany midadasika.

Ny mponina ao Liberia dia voarafitry ny vondrom-poko roa lehibe, dia ny vahoaka tompon-tany (95 %n' ny mponina) sy ny Amerikanô-Liberiana (taranaky ny andevo nafahana avy any Etazonia tamin' ny taonjato faha-19).

Manana korian-drano betsaka sy harena an-kibon' ny tany betsaka koa (toy ny vy sy ny volamena, ary ny diamondra) i Liberia. Niankina tamin' ny fanondranana akora fanodina sy vokatra fototra ny toekaren' i Liberia talohan' ny ady an-trano tamin' ny taona 1988, fa nandritra sy taorian' izay dia nidina ambany dia ambany izany toekarena izany.

I Liberia no firenena nahazo fahaleovan-tena voalohany aty Afrika, tamin' ny taona 1847. Ny fiteny anglisy no fiteny ôfisialiny., nefa misy fiteny afrikana maro izay ampiasain' ny olona andavavandro.

Jereo koa 
Firenena ao Afrika:

Afrika Atsimo - Alzeria - Angôla - Benino - Borkina Fasô - Borondy - Bôtsoana - Ejipta - Eritrea - Esoatiny (Soazilandy taloha) - Etiôpia - Gabôna - Gambia - Ganà - Ginea - Ginea Bisao - Ginea Ekoatôrialy - Jibotỳ - Kamerona - Kapvera - Kenia - Kômôro - Kôtidivoara - Lezôtô - Liberia - Libia - Madagasikara - Malaoy - Malỳ - Maorisy - Maoritania - Marôka - Môzambika - Namibia - Nizera - Nizeria - Oganda - Repoblika Arabo Saharaoy Demôkratika - Repoblika Demôkratikan' i Kôngô - Repoblikan' i Afrika Afovoany - Repoblikan' i Kôngô - Roanda - Saô Tôme e Prinsipe - Seisely - Senegaly - Siera Leôna - Sodàna - Sodàna Atsimo - Sômalia - Sômalilandy - Tanzania - Tôgô - Tonizia - Tsady - Zambia - Zimbaboe

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

Firenena
Firenena ao Afrika
Liberia